stanford-oval/wikipedia huggingface dataset:
Ovumia

Ovumian logo.
Ovumia on Tampereella, Helsingissä ja Jyväskylässä toimiva hedelmöityshoitoklinikka, joka on tehnyt hedelmöityshoitoja vuodesta 1993. Klinikkaketjun laboratorioissa tehdään vuosittain noin 2000 hedelmöityshoitoa, ja yhtiön asiakkaille on syntynyt yli 12 000 vauvaa. Ovumia tekee yli 70 prosenttia Suomessa tehtävistä munasolulahjoitushoidoista. Yhtiön hallituksen puheenjohtajana toimii Pekka Sillanaukee.
Ovumialla on asiakkaita Suomen lisäksi Ruotsista, Norjasta, Saksasta, Sveitsistä, Itävallasta, Hollannista, Englannista, Irlannista, Kanadasta ja Yhdysvalloista.
Yhtiö toimi aluksi lapsettomuushoitojen palvelulaboratoriona vuosina 2007–2015 ja aloitti yksityisvastaanottotoiminnan laajamittaisesti vuonna 2013. Yhtiö on investoinut yli 2,5 miljoonaa euroa naisesta ja miehestä johtuvan lapsettomuuden hoito- ja laboratoriomenetelmien kehittämiseen yhteistyössä Tekesin kanssa vuosina 2013-2017.
Ovumia integroi Terveystalolta ostamansa Fertinova Tampere (entinen AVA Klinikka Tampere) -klinikan osaksi yhtiötä vuonna 2016. Lisäksi yhtiö osti Terveystalolta Fertinova brändin (entinen AVA Klinikka Suomi), sekä Fertinova Helsinki ja Fertinova Jyväskylä klinikat vuonna 2017.
Ovumia koordinoi Suomen munasolupankkia ja toimii lisääntymiskehitysbiologian ja sukusolupankkiteknologian osaamiskeskuksena. Yhtiön laboratorio Tampereella vastasi munasarjakudoksen pakastamisesta, sulattamisesta ja alkiotuotannosta, kun Suomessa vuonna 2016 syntyi ensimmäinen vauva pakastetun munasarjakudoksen takaisinsiirron ansiosta.
Luettelo tunnetuista amerikanjuutalaisista

Tämä on luettelo tunnetuista amerikanjuutalaisista.
Elokuva

Woody Allen
Judd Apatow
Alan Arkin
Darren Aronofsky
Lauren Bacall
Felix Bressart
Alison Brie
Matthew Broderick
Adrien Brody
Mel Brooks
George Burns
Coenin veljekset
Jennifer Connelly
Ricardo Cortez
Tony Curtis
James Deen
Kirk Douglas
Richard Dreyfuss
Jesse Eisenberg
Michael Eisner
Robert Evans
Douglas Fairbanks
James Franco
John Garfield
Paulette Goddard
Samuel Goldwyn
Elliott Gould
Joel Grey
Jake Gyllenhaal
Barbara Hershey
Jonah Hill
Judd Hirsch
Dustin Hoffman
Judy Holliday
Robert Iger
Ron Jeremy
Danny Kaye
Harvey Keitel
Irvin Kershner
Simon Kinberg
Leonid Kinskey
Stanley Kubrick
Hedy Lamarr
Jon Landau
Sam Levene
Jerry Lewis
Marcus Loew
Ernst Lubitsch
Marxin veljekset
Louis B. Mayer
Marilyn Monroe (kääntyi juutalaiseksi)
Paul Muni
Paul Newman
Gwyneth Paltrow
Arthur Penn
Natalie Portman
Otto Preminger
Brett Ratner
Elmer Rice
Seth Rogen
Tom Rosenberg
Alma Rubens
Winona Ryder
S. Z. Sakall
Adam Sandler
George Segal
Norma Shearer
Sarah Silverman
Sam Spiegel
Steven Spielberg
Daniel Stern
Ben Stiller
Todd Strauss-Schulson
Elizabeth Taylor (kääntyi juutalaiseksi)
Irving Thalberg
Eddie Kaye Thomas
James Toback
Albert Warner
Harry Warner
Jack L. Warner
Sam Warner
Harvey Weinstein (tuottaja)
Shelley Winters
Gene Wilder
Televisio

J. J. Abrams
Jason Alexander
Hank Azaria
Roseanne Barr
Jack Benny
Adam Brody
James L. Brooks
Scott Cohen
David Duchovny
Peter Jacobson
Julie Kavner
Mia Kirshner
David Krumholtz
Lisa Kudrow
Mila Kunis
Gwyneth Paltrow
Sarah Jessica Parker
Mike Reiss
Maya Rudolph
Haim Saban
David Schwimmer
Jerry Seinfield
Garry Shandling
Harry Shearer
David Simon
Sam Simon
Aaron Spelling
Tori Spelling
Matt Stone
Noah Wyle
Musiikki

Paula Abdul
Dianna Agron
Hoodie Allen
Gloria Shayne Baker
Beck
Irving Berlin
Leonard Bernstein
Jack Black
Michael Bolton
Action Bronson
Sammy Cahn
Aaron Copland
Mike D
Sammy Davis Jr. (kääntyi juutalaiseksi)
Neil Diamond
Drake
Bob Dylan
Ray Evans
Jay Jay French
Marty Friedman
Kenny G
George Gershwin
Philip Glass
Jerry Goldsmith
Benny Goodman
Brett Gurewitz
Greg Hetson
Adam Horovitz
Scott Ian
Billy Joel
Jerome Kern
Carole King
Adam Lambert
Adam Levine
James Levine
Jay Livingston
Johnny Marks
Matisyahu
Idina Menzel
Bette Midler
Mac Miller
Necro
Peaches
Joey Ramone
Tommy Ramone
Lou Reed
Mark Ronson
David Lee Roth
Gabe Saporta
Gene Simmons
Phil Spector
Paul Stanley
Leopold Stokowski
Barbra Streisand
Mel Tormé
Max Weinberg
Adam Yauch
Simon ja Garfunkel
Muu viihde

Fanny Brice
David Copperfield
Harvey Kurtzman
Stan Lee
Al Shean
Howard Stern
Kirjallisuus

Saul Bellow
Allen Ginsberg
Edna Ferber
Moss Hart
Roman Jakobson
George S. Kaufman
Bernard Malamud
Arthur Miller
Cynthia Ozick
Philip Roth
Neil Simon
Gertrude Stein
Saul Steinberg
Politiikka

Washington Bartlett
Michael Bennet
Michael Bloomberg
Rudy Boschwitz
Barbara Boxer
Eric Cantor
William Cohen
Norm Coleman
Rahm Emanuel
Russell Feingold
Dianne Feinstein
Lee Fisher
Barney Frank
Al Franken
Jonas Martin Frost III
Ben Gardin
Gabrielle Giffords
Neil Goldschmidt
Bill Gradison
Carl Icahn
Steve Israel
Henry Kissinger
Ed Koch
Herb Kohl
Jared Kushner
Tom Lantos
Frank Lautenberg
Herbert Lehman
Carl Levin
Jack Lew
Joe Lieberman
Linda Lingle
Jack Markell
Howard Metzenbaum
Steven Mnuchin
Ed Rendell
Max Rose
Bernie Sanders
Chuck Schumer
Tom Steyer
David Shulkin
Arlen Specter
Eliot Spitzer
Sam Steiger
Debbie Wasserman Schultz
Anthony Weiner
Paul Wolfowitz
Ron Wyden
Tiede

Fay Ajzenberg-Selove
Paul Berg
Baruch Samuel Blumberg
Noam Chomsky
Mildred Dresselhaus
Gertrude B. Elion
Jerome Isaac Friedman
Milton Friedman
Murray Gell-Mann
Alfred Gilman
Donald Arthur Glaser
Roy J. Glauber
Herbert A. Hauptman
Roald Hoffmann
Arthur Kornberg
Joshua Lederberg
Robert Lefkowitz
Barbara Liskov
Arno Allan Penzias
Harold E. Varmus
Isidor Isaac Rabi
Albert Sabin
Rosalyn Sussman Yalow
Muoti

Calvin Klein
Ralph Lauren
Levi Strauss
Näyttöön perustuva lääketiede

Näyttöön perustuva lääketiede (engl. evidence-based medicine, EBM) on ajankohtaisen, parhaan näytön tunnollista, selkeää ja harkittua käyttöä yksittäisten potilaiden hoitopäätöksien tekoon. Näyttöön perustuvan lääketieteen käytäntö tarkoittaa kliinisen asiantuntemuksen ja parhaan käytettävissä olevan, systemaattisen tutkimuksen tuottaman näytön yhdistämistä.
Suomalaisen Lääkäriseuran Duodecimin Käypä hoito -suositukset noudattavat näyttöön perustuvaa lääketiedettä.
Aiheesta muualla

Wikimedia Commonsissa on kuvia tai muita tiedostoja aiheesta .
Käypä hoito -sanastoa (Arkistoitu – Internet Archive)
Ohjausmerkki

Ohjaus- eli kontrollimerkki (myös ohjaus- tai kontrollikoodi) on tietokonemerkistöön kuuluva tekninen merkki, jonka tarkoitus on käynnistää jokin laitteistoa tai tiedon käsittelyä ohjaava toimi. Ohjausmerkillä ei yleensä ole näkyvää esitysmuotoa, mutta esimerkiksi rivinvaihdon tai vaakasuuntaisen sarkauksen tuottava tulostumaton merkki voi erottua tyhjänä tilana tavallisten kirjoitusmerkkien lomassa. Myös välilyöntiä voidaan toisinaan pitää ohjausmerkkinä.
ASCII-perusmerkistöön sisältyy lukuisia ohjausmerkkejä, jotka ovat suoraan periytyneet Unicode-merkistönkin ensimmäiseen lohkoon, ja lisää ohjausmerkkejä on Latin 1 -täydennyslohkossa. Osa ohjausmerkeistä juontaa juurensa jo 1870-luvulla kaukokirjoittimia varten kehitetystä Baudot-koodista.
Optimus

Optimus on portugalilainen teleoperaattori, joka perustettiin vuonna 1998. Se aloitti käytännössä toiminnan 15. syyskuuta 1998. Syyskuussa 1999 Optimus siirtyi myös Internet-palvelujen tarjoajaksi. Optimuksen koko nimi portugaliksi on Optimus Telecomunicações, S.A.. Nykyään Optimus hallitsee noin 20 % Portugalin teleoperaattorimarkkinoista [lähde? ].
Aiheesta muualla

Optimus-yhtiön sivusto (Arkistoitu – Internet Archive)
Tag Es Tu
Kanguru (Arkistoitu – Internet Archive)
Sonae
Sonaecom
Ninurta-apal-Ekur

Ninurta-apal-Ekur, MAŠ-A-é-kur, toimi Assyrian kuninkaana nykyisen tulkinnan mukaan vuosina 1192–1180 eaa. tai 1183-1180 eaa. Hänen hallituskautensa on hyvin merkittävä antiikin historian kronologian kannalta, sillä hänen on todettu hallinneen samaan aikaan Babylonian kuninkaan Meli-Shipak II:n kanssa
Käännös suomeksi
Nina

Nina on:
Nina, naisen etunimi
Pyhä Nina, Georgiaan kristinuskon tuonut pyhimys
Nina, suomalainen laulaja, oik. Nina Mäkiaho
Nina, kroatialainen laulaja
Nina, yksi malilaisen Tinariwen-yhtyeen laulajista
NiNa, japanilainen yhtye
Nina, Giovanni Paisiellon vuonna 1789 säveltämä ooppera
NINA, Norsk Institut for Naturforskning, Norjan luonnontutkimuslaitos
Niña, eräs Kristoffer Kolumbuksen laivoista
La Niña, sääilmiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nina”, voi hakea sivunnimihaulla, laajalla sivunnimihaulla tai tekstihaulla.
Mayacaceae

| Mayacaceae |
| --- | --- |
 Hapsuruoho (Mayaca fluviatilis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Yksisirkkaiset Lilianae eli Monocotyledoneae
Lahko::  Poales
Heimo::  Mayacaceae  Kunth
Suvut
 Mayaca Aubl. – hapsuruohot 
Katso myös
   Mayacaceae Wikispeciesissä   Mayacaceae Commonsissa 
Infobox OKNimi-testi OK: 
Mayacaceae on pieni trooppinen kasviheimo koppisiemenisten Poales-lahkossa. Siihen kuuluu vain hapsuruohojen (Mayaca) suku.
Tuntomerkit

Hapsuruohot ovat suokasveja, joiden lehtien molemmilla pinnoilla on ilmarakoja. Kasvien ulkonäkö on melkoisesti liekomainen. Lehtiä on runsaasti varteen spiraalikierteisesti asettuneina ja ne ovat kärjestään kaksihampaisia, yksisuonisia, vailla selvää tuppea, ja niissä on monisoluisia rauhasia. Kukat sijaitsevat ilmeisesti lehtihangoissa, ja kehä on erilaistunut verhiöksi ja teriöksi; teriön väri vaihtelee vaaleanpunaisesta valkoiseen. Heteitä on kolme, ne ovat verhovastaisia, ja ponnet avautuvat rei'illä. Sikiäimessä on laitaistukat ja niissä on yhteensä 6–90 siemenaihetta. Luottiliuskat ovat pieniä.
Levinneisyys

Hapsuruohot kasvavat enimmäkseen trooppisessa Amerikassa ja Kaakkois-Yhdysvalloissa. Afrikassa on vain yksi laji.
Luokittelu

Hapsuruohoja tunnetaan 4–10 lajia luokittelijasta riippuen. Heimon/suvun evoluutio lienee alkanut noin 82 miljoonaa vuotta sitten.
Mayacaceae-heimo kuuluu Poales-lahkossa kehityslinjaan eli kladiin, jossa ovat myös heimot Thurniaceae, vihviläkasvit (Juncaceae) ja sarakasvit (Cyperaceae). Kladin kasveissa on ilmaonteloita. Kladin ikä lienee noin 77,2 miljoonaa vuotta.
Ainakin seuraavat lajit kuuluvat hapsuruohoihin:
Mayaca baumii Gürke
Mayaca fluviatilis Aubl. – hapsuruoho
Mayaca kunthii Seub.
Mayaca longipes Mart. ex Seub.
Mayaca madida (Vell.) Stellfeld
Mayaca wrightii Griseb.
Aiheesta muualla

Levinneisyyskartta: Mayaca
Oxford University Press

Oxford University Pressin rakennus Walton Streetillä Oxfordissa.
Oxford University Press on Oxfordin yliopiston hallinnoima kustantamo. Se on perustettu 1600-luvulla, ja nykyisin se on maailman suurin akateeminen kustannustalo. Se julkaisee ennen kaikkea oppikirjoja ja hakuteoksia. Kustantamon tunnetuin teos on Oxford English Dictionary, jonka ensimmäinen laitos valmistui vuonna 1928.
Ensimmäinen Oxfordissa painettu kirja ilmestyi vuonna 1478, ja vuonna 1633 yliopisto asetti delegaatteja valvomaan ja ohjaamaan kuninkaan sille antamaa kirjankustannusoikeutta. Yliopisto sai oikeuden julkaista virallista raamatunkäännöstä, ja sen myyntitulot olivat menestyksekkään kustannusliiketoiminnan perusta. Nykyisin Oxford University Press toimii useissa eri maissa.
Oréstis Karnézis

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Oréstis Spyrídon Karnézis
Syntymäaika: 11. heinäkuuta 1985
Syntymäpaikka: Ateena, Kreikka
Pelipaikka: maalivahti
Pituus: 190 cm
Seura
Seura: Napoli
Pelinumero: 27
Junioriseurat
2003-2005: OFI Kreeta
Seurat
| Vuodet | Seura | O | (M) |
| 2005-2007 | OFI Kreeta | 0 | (0) |
| 2007-2013 | Panathinaikos FC | 54 | (0) |
| 2013- | Udinese Calcio | 37 | (0) |
| 2013-2014 | → Granada CF (laina) | 6 | (0) |
Maajoukkue
| 2004-2005 | Kreikka U21 | 3 | (0) |
| 2012- | Kreikka | 29 | (0) |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2015.  Maajoukkueuran tilastot päivitetty 20. kesäkuuta 2015.
Oréstis Karnézis (kreik. Ορέστης Καρνέζης, s. 11. heinäkuuta 1985) on kreikkalainen jalkapallomaalivahti, joka edustaa Serie A:n Napolia. Oikeajalkainen Karnezis kuuluu Kreikan jalkapallomaajoukkueeseen.
Ura > Seurajoukkueura

OFI Kreetassa ammattilaisuransa aloittanut, mutta ilman pelejä jäänyt Karnézis siirtyi vuonna 2007 Panathinaikos FC:n riveihin. Hän pelasi kuusi vuotta Ateenassa, ennen kuin hän siirtyi kesällä 2013 Udinese Calcioon ja sieltä suoraan lainalle Granada CF:ään. Huhtikuussa 2014 Granada onnistui voittamaan FC Barcelonan 1-0, pitkälti loistavasti pelanneen Karnéziksen ansiosta. Kaudeksi 2014-2015 Karnézis palasi takaisin Udineseen ja on noussut seuran ykkösmaalivahdiksi pelaten yhtä vaille kaikki ottelut kauden aikana.
Ura > Maajoukkueura

Alle 21-vuotiaiden maajoukkueessa 2000-luvun puolessa välissä pelannut Karnézis teki debyyttinsä Kreikan jalkapallomaajoukkueessa helmikuussa 2012. MM-kisojen 2014 karsinnoissa Karnézis nousi maan ykkösvahdiksi, kun joukkue selvitti tiensä kesällä 2014 käytäviin MM-kisoihin. MM-kisoissa Karnézis pelasi jokaisessa Kreikan neljästä ottelusta, kun joukkue selviytyi sensaatiomaisesti 16 parhaan joukkoon.
Käännös suomeksi
Noora Boelius

Noora Boelius (s. 15. joulukuuta 1983) on suomalainen entinen pesäpalloilija. Boelius edusti urallaan Superpesiksessä Vimpelin Vetoa, Pattijoen Urheilijoita ja Porin Pesäkarhuja. Boelius saavutti yhden SM-hopean kaudella 2005 ja kaksi SM-pronssia kaudella 2004 ja kaudella 2006. Boelius pelasi urallaan yhden Itä-Länsi-ottelun vuonna 2006. Hän pelasi ulkokentällä siepparina. Boelius pelasi 123 Superpesiksen runkosarjan ottelua. Näissä otteluissa hän löi seitsemän kunnaria ja 62 tavallista juoksua, toi 46 juoksua ja keräsi 345 kärkilyöntipistettä. Boelius pelasi 53 Superpesiksen ylemmän loppusarjan ottelua. Näissä otteluissa hän löi kolme kunnaria ja 20 tavallista juoksua, toi 15 juoksua ja keräsi 116 kärkilyöntipistettä. Boelius pelasi seitsemän Superpesiksen alemman loppusarjan ottelua. Näissä otteluissa hän löi viisi tavallista juoksua, toi yhden juoksun ja keräsi 16 kärkilyöntipistettä.
Hän on naimisissa entisen jääkiekkoilijan Matt Nickersonin kanssa
Owando

| Owando |
| --- | --- |
 Owando
 Koordinaatit: 0°29′S, 15°54′E 
Valtio:   Kongon tasavalta
Alue:  Cuvette Centrale
Perustettu:  1903
Pinta-ala:  
 – Kokonaispinta-ala:  378,2 km²
Väkiluku (2011):  23 952
 – Väestötiheys:  70 as./km²
Aikavyöhyke:  UTC+1
Infobox OKVirheellinen NIMI-arvo: 
Owando on kaupunki Kongon tasavallassa Kouyou-joen varrella. Se on Cuvetten maakunnan pääkaupunki ja hallinnollinen keskus. Kaupungissa asui 23952 ihmistä vuonna 2011.
Owandon päätoimialat ovat maatalous, kalastus ja metsätalous.
Aiheesta muualla

Kuvia tai muita tiedostoja aiheesta Owando Wikimedia Commonsissa
Nicolas Dalayrac

Nicolas Dalayrac
Nicolas-Marie d'Alayrac, (8. kesäkuuta 1753 Muret, Ranska – 26. marraskuuta 1809 Pariisi) oli ranskalainen säveltäjä. Dalayrac oli aluksi asianajaja, mutta isänsä kehotuksesta luopui urastaan ja omistautui kokonaan intohimolleen musiikille.
Tausta

Dalayrac sai viran Artois'n kreivin, tulevan Ranskan kuninkaan Kaarle X:n palveluksessa Versailles'n hovissa. Hän sai palkkiona 750 livreä, jota täydensi hänen isältänsä saama 450 livren korkotulo.
Dalayracin ensimmäiset sävellykset olivat viuluduoja, jousitrioja ja kvartettoja. Hän julkaisi musiikkiaan italialaisen salanimen turvin. Hänen kvartettonsa saavuttivat suurta menestystä, ja seurauksena oli hänen todellisen henkilöllisyytensä paljastuminen. Dalayrac oli todennäköisesti vapaamuurareiden jäsen, sillä hän sävelsi vuonna 1778 musiikin tilaisuuteen, jossa Voltaire otettiin järjestön jäseneksi. Lisäksi hän sävelsi musiikin Benjamin Franklinin kunniaksi, kun hänet vastaanotettiin Anne-Catherine Helvétius'n luokse.
Dalayrac avioitui Gilberte Pétronille Sallarden kanssa. Vallankumouksen aikana hän muutti nimensä kirjoitustavan d'Alayracista Dalayraciksi. Vuonna 1798 hänen valittiin Ruotsin akatemian jäseneksi. Hän sai Kunnialegioonan kunniamerkin vuonna 1904.
Le Poète et le musicien.
Kooniset oopperat

Le Chevalier à la mode (1781)
Le Petit Souper (1781)
L'Éclipse totale (1782)
L'Amant statue (1780)
La Dot (1785)
Nina ou la Folle par amour (1786)
Azémia (2 parties, 1786)
Renaud d'Ast (1787)
Sargines (1788)
Fanchette (1788)
Les Deux Petits Savoyards (1789),
Raoul, sire de Créqui (1789)
La Soirée orageuse (1790)
Le Chêne patriotique (1790)
Vert-Vert (1790)
Camille ou le Souterrain (1791)
Agnès et Olivier (1791)
Philippe et Georgette (1791)
Tout pour l'amour (1792)
Ambroise (1793)
Asgill (2 parties, 1793)
La Prise de Toulon (1794)
Le Congrès des rois (1794)
L'Enfance de Jean-Jacques Rousseau (1794)
Les Détenus (1794)
Adèle et Dorsan (1795)
Marianne (1796)
La Maison isolée (1797)
La Leçon (1797)
Gulnare (1797)
Alexis (1798)
Léon (1798)
Primerose (1798)
Adolphe et Clara (1799)
Maison à vendre (1800)
Léhéman (1801)
L'Antichambre (1802)
La Boucle de cheveux (1803)
La Jeune prude (1804)
Une heure de mariage (1804)
Le Pavillon du calife (1805)
Le Pavillon des fleurs (1805)
Gulistan (1805)
Deux Mots (1806)
Koulouf (1806)
Lina (1807)
Élise-Hortense (1808)
Les Trois Sultanes (1809)
Le Poète et le musicien (postuumi, 1811)
Aiheesta muualla

Kaikki hänen teoksensä ja niiden esitykset CÉSAAR-sivustossa
Les Deux Petits Savoyards (libretto)
Nicolas Dalayrac International Music Score Library Project (englanniksi)
Oranssititonia

| Oranssititonia |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Magnoliophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Titoniat Tithonia
Laji::  rotundifolia
Kaksiosainen nimi
 Tithonia rotundifolia  (Mill.) Blake 
Katso myös
   Oranssititonia Wikispeciesissä   Oranssititonia Commonsissa 
Infobox OKVirheellinen NIMI-arvo: 
Oranssititonia eli titonia eli meksikolainen auringonkukka (Tithonia rotundifolia) on asterikasvien (Asteraceae) heimoon kuuluva kasvilaji. Titonia on hyvä leikkokukka.
Titonia kasvaa lajikkeesta riippuen 40–200 senttimetrin korkuiseksi ja on 40–100 senttimetriä leveä. Sen lehdet ovat herttamaiset ja karvaiset. Sen mykerökukinnot ovat väriltään keltaiset, oranssit tai punaiset, muodoltaan päivänkakkaramaiset ja ne ovat halkaisijaltaan 6–8 senttimetriä.
Titoniaa tavataan kotoperäisenä Meksikossa ja Keski-Amerikassa, mutta sitä on tuotu Afrikkaan, Aasiaan, Etelä-Amerikkaan, Länsi-Intiaan, Yhdysvaltain eteläosiin ja Australiaan, ja nykyisin sitä kasvaa näissä paikoissa luonnonvaraisena.
Titoniaa lisätään siemenistä. Taimet istutetaan 30–50 senttimetrin päähän toisistaan. Se vaatii aurinkoisen kasvipaikan ja tuoretta, ravinteikasta ja runsasmultaista maaperää. Titonia sietää kuivuutta hyvin, mutta pitkinä poutajaksoina se tarvitsee kuitenkin vettä. Titonia kukkii yleensä heinäkuusta syyskuulle tai ensimmäisiin pakkasiin. Titonia houkuttelee puoleensa perhosia ja kolibreja.
Noor Vidts

| Mitalit | Mitalit | Mitalit |  |
| --- | --- | --- | --- |
|  Noor Vidts sisäratojen maailmanmestarina 2022. |  Noor Vidts sisäratojen maailmanmestarina 2022. |  Noor Vidts sisäratojen maailmanmestarina 2022. |  |
Maa:   Belgia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Pariisi 2024 | seitsenottelu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Belgrad 2022 | viisiottelu |  |
|  Kultaa | Glasgow 2024 | viisiottelu |  |
| EM-kilpailut  | EM-kilpailut  | EM-kilpailut  |  |
|  Pronssia | Rooma 2024 | seitsenottelu |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Toruń 2021 | viisiottelu |  |
|  Pronssia | Istanbul 2023 | viisiottelu |  |
Noor Vidts (s. 30. toukokuuta 1996) on belgialainen yleisurheilija. Hän on seitsenottelun olympia- ja EM-mitalisti sekä viisiottelussa sisäratojen kaksinkertainen maailmanmestari.
Vidts saavutti seitsenottelussa pronssia kesäuniversiadeissa 2017. Hän sai pronssia myös Rooman EM-kilpailuissa 2024 silloisilla ennätyspisteillään 6596 ja saman vuoden Pariisin olympialaisissa ennätyksellään 6707 pistettä. Hän on menestynyt myös sisäratojen viisiottelussa, jossa hänen saavutuksiaan ovat hopea Toruńin EM-kilpailuissa 2021, kulta Belgradin MM-kilpailuissa 2022, pronssi Istanbulin EM-kilpailuissa 2023 ja kulta Glasgow'n MM-kilpailuissa 2024.
Ulkoratojen aikuisten arvokilpailuissa Vidts on sijoittunut seitsenottelussa 20:nneksi Berliinin EM-kilpailuissa 2018, 15:nneksi Dohan MM-kilpailuissa 2019, neljänneksi Tokion olympialaisissa 2021 silloisella ennätystuloksellaan 6 571 pistettä, millä hän hävisi pronssimitalin 19 pisteellä Alankomaiden Emma Oosterwegelille, viidenneksi Eugenen MM-kilpailuissa 2022 pistemäärällä 6 559, neljänneksi Münchenin EM-kilpailuissa 2022 ja kuudenneksi Budapestin MM-kilpailuissa 2023.
Vidts ylitti seitsenottelussa 6 000 pisteen rajan ensi kerran Götzisissa toukokuussa 2017. Hän paransi kesäkuussa 2019 Espanjan Aronassa ennätyksekseen 6 194 pistettä. Kesäkuussa 2021 hän otteli Aronassa tuloksen 6 240 pistettä, Tokion olympialaisissa silloisen ennätystuloksensa 6 571 pistettä, Rooman EM-kilpailuissa 2024 silloisen ennätyksensä 6596 pistettä ja Pariisin olympialaisissa ennätyksensä 6707 pistettä. Vidtsin lajikohtaiset ennätykset ovat 200 metrin juoksussa 23,70 Tokion olympialaisista 2021, 800 metrin juoksussa 2.06,38 Pariisin olympialaisista 2024, 100 metrin aitajuoksussa 13,10 Pariisin olympialaisissa 2024, korkeushypyssä 184, jonka hän on hypännyt useamman kerran vuodesta 2019 alkaen, pituushypyssä 660 Belgradin sisäratojen MM-kilpailuista 2022, kuulantyönnössä 14,79 Rooman EM-kilpailuista 2024 ja keihäänheitossa 45,00 Pariisin olympialaisista 2024.
Paha pukki

| Paha pukki> Bad Santa |
| --- | --- |
 Suomenkielinen DVD-kansikuva.
Ohjaaja:  Terry Zwigoff
Käsikirjoittaja:  Glen Ficarra, John Requa
Tuottaja:  John Cameron, Ethan Coen, Joel Coen, Bob Weinstein, Harvey Weinstein
Säveltäjä:  David Kitay
Kuvaaja:  Jamie Anderson
Leikkaaja:  Robert Hoffman
Pääosat:  Billy Bob Thornton – Willy Tony Cox – Marcus Lauren Graham – Sue John Ritter – Bob Chipeska Bernie Mac – Gin
Valmistustiedot
Valmistusmaa:   Yhdysvallat
Tuotantoyhtiö:  Dimension Films, Columbia Pictures
Levittäjä:  Dimension Films Netflix
Ensi-ilta:  26. marraskuuta 2003
Kesto:  91 minuuttia
Alkuperäiskieli:  englanti
Budjetti:  18 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Paha pukki (Bad Santa) on vuonna 2003 ensi-iltansa saanut yhdysvaltalainen komediaelokuva. Elokuva kertoo kahdesta pikkurikollisesta, jotka hakeutuvat kauppakeskukseen töihin jouluaikaan joulupukiksi ja tontuksi ja loppujen lopuksi ryöstävät rahat. Sama kuvio toistuu kunnes viimeisellä kerralla suunnitelmat menevät pieleen. Elokuvan on ohjannut Terry Zwigoff ja käsikirjoittanut Glen Ficarra ja John Requa. Elokuvalle tehtiin jatko-osa Paha Pukki 2 vuonna 2016.
Närvelä

Närvelä on historiallinen kylä Salossa. Nykyään kylän alue kuuluu Sirkkulan kaupunginosaan.
Närvelän kantatila on ollut kruunun omistama sotilasvirkatalo. Myöhemmin se on toiminut muun muassa kouluna ja kunnantalona. Närvelään rakennettiin kansakoulu vuonna 1910. Kansakoulusta tuli myöhemmin Sirkkulan koulu. Taajama-asutus on levinnyt Närvelään pohjoisesta ja lännestä, eikä alkuperäistä kylärakennetta enää ole. Kyläalueen itäosassa on vielä viljelysmaata Vähäjoen varrella.